Document ID: 31993R2743

KOMISSION ASETUS (ETY) N:o 2743/93,
annettu 5 päivänä lokakuuta 1993,
erityisten tuontimaksujen soveltamista tiettyihin maitotuotteisiin koskevista yksityiskohtaisista säännöistä annetun asetuksen (ETY) N:o 1767/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisön ja Itävallan, Suomen, Islannin, Norjan ja Ruotsin välillä tehtyjen kahdenvälisten maataloussopimusten tiettyjen yksityiskohtaisten sääntöjen soveltamisesta 4 päivänä toukokuuta 1993 annetun neuvoston asetuksen (ETY) N:o 1108/93(1), ja erityisesti sen 1 artiklan,
ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(2), sellaisena kuin se on viimeksi muutettuna asetuksella (ETY) N:o 2071/92(3), ja erityisesti sen 14 artiklan 7 kohdan,
sekä katsoo, että
yhteisö on allekirjoittanut kahdenvälisen maataloussopimuksen Suomen kanssa; tässä sopimuksessa on muun muassa juustojen keskinäistä kauppaa koskeva järjestely(4),
tässä sopimuksessa mainittujen juustojen mukana on oltava IMA 1 -todistus; hallinnollisen uudelleenjärjestelyn seurauksena on tarpeen muuttaa 1 päivästä syyskuuta 1993 nämä todistuskset myöntävän viranomaisen nimi Suomessa; näiden mukauttamisien vuoksi on tehtävä muutoksia komission asetuksessa (ETY) N:o 1767/82(5), sellaisena kuin se on viimeksi muutettuna asetuksella (ETY) N:o 1941/93(6), ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1767/82 seuraavasti.
Korvataan liitteen IV otsikon "Suomi" neljännessä sarakkeessa IMA 1 -todistukset myöntävän viranomaisen nimi ilmaisulla "Eläinlääkintä- ja elintarvikelaitos".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä lokakuuta 1993.

Labels: 3
18
17